**Klasična gimnazija fra Marijana Lanosovića s p.j., Slavonski Brod**

Školska godina **2024./2025.**

Predmet: **Geografija**

Nastavnik: Ivica Blažević, prof. geografije i povijesti

**Elementi, oblici i kriteriji vrednovanja**

ELEMENTI VREDNOVANJA

U nastavi geografije vrednuju se sljedeći elementi:

|  |  |
| --- | --- |
| Geografska znanja | * poznavanje ključnih pojmova odnosno usvojenost znanja propisanih nastavnim planom i programom |
| Geografsko istraživanje i vještine | * sposobnost uočavanja pojava i procesa, povezivanja nastavnih sadržaja sa drugim temama i predmetima, samostalno izvođenje zaključaka pri analizi geografskih problema te povezivanje naučenog sa životnom praksom * izrada i analiza grafičkih priloga (profila, tematskih karata, ppt, plakata, shema, skica...) |
| Kartografska pismenost | * vrednuje se poznavanje elemenata i sadržaja svih vrsta karata, orijentacija na karti, te brzina, točnost i samostalnost „čitanja“ geografske karte po zadanim pojmovima |

OBLICI VREDNOVANJA

|  |  |
| --- | --- |
| Pisana provjera | * Piše se nakon obrađene i uvježbane nastavne cjeline (2-4 pisane provjere godišnje, najavljene mjesec dana ranije i objavljene u Vremeniku pisanih provjera e-Dnevnika) zadacima objektivnog tipa (kratki odgovori, višestruki izbor, zaokruživanje, povezivanje, dopunjavanje, pojašnjavanje...) * Iz svake pisane provjere učenici dobivaju dvije ocjene (za svaki element ocjenjivanja po jednu ocjenu na temelju minimalno pet zadataka) koje se upisuju u rubrike dnevnika. Ispravak se piše na sljedećem satu ili prema dogovoru stručne službe škole ukoliko su obje ocjene 1 * Pisani ispit se ocjenjuje na osnovu postignutog broja bodova za točno odgovoreno pitanje ili precizno ucrtanog geografskog pojma na slijepoj karti ili precizno izrađene grafikone, profile, sheme... |
| Usmena provjera | * Provodi se sustavno, u pravilu na svakom nastavnom satu, bez obvezne najave kao uvodno ponavljanje i priprema za novu nastavnu jedinicu. * Nakon obrađene nastavne cjeline prozivanjem ili samostalnim javljanjem učenici odgovaraju cijelu nastavnu cjelinu, do 10 minuta pojedinačno, a pritom dobivaju dvije ocjene. Prvom ocjenom ocjenjuje se usvojenost geografskih znanja, a drugom kartografska pismenost odnosno geografsko istraživanje i vještine (ovisno o karakteru pitanja). |

Broj bodova na pisanoj provjeri je osnova za određivanje brojčane ocjene i unaprijed je istaknut.

|  |  |  |  |  |  |
| --- | --- | --- | --- | --- | --- |
| Broj bodova (%) | 0 - 50 | 51 - 60 | 61 - 79 | 80 - 90 | 91 - 100 |
| Ocjena | nedovoljan | dovoljan | dobar | vrlo dobar | odličan |

PRAĆENJE

U rubrici bilješki upisuju se:

* broj ostvarenih / broj mogućih bodova na pisanoj provjeri
* datum i naziv cjeline koja se usmeno/pismeno provjerava
* nošenje pribora za rad (bilježnica, udžbenik i atlas)
* osvrt na aktivnost učenika na satu, interes za nastavne sadržaje, odnos prema radu te suradnja sa učenicima i nastavnikom (moguća zapažanja su: ističe se, aktivno sudjeluje, potreban poticaj...)

**Zaključna ocjena** proistječe iz aritmetičke sredine svih ocjena u nastavnoj godini (9.-6.mj.) iz sva tri elementa vrednovanja (1,00-1,49 – **1**, 1,50 – **2**, 2,50 – **3**, 3,50 – **4**, 4,50 – **5**).

Ako je nastavnik procijenio da je učenik/ca značajno napredovao/la u rezultatima rada u odnosu na pojedine dijelove nastavne godine (drugo u odnosu na prvo polugodište), ima mu/joj pravo zaključiti veću ocjenu neovisno o aritmetičkoj sredini svih ocjena u tekućoj nastavnoj godini.

**KRITERIJI ZA VREDNOVANJE ODREĐENOG ELEMENTA**

# Razina usvojenosti ishoda: IZVRSTAN

|  |  |  |
| --- | --- | --- |
| GEOGRAFSKA ZNANJA | GEOGRAFSKE VJEŠTINE | KARTOGRAFSKA PISMENOST |
| * reakcija učenika na postavljeno pitanje je brza i točna * izrazito temeljito i opširno obrazlaženaučeno * gradivo je usvojeno sa potpunim razumijevanjem, proširuje ga vlastitim iskustvom * originalan i samostalan u rješavanju zadataka * sve navedeno učenik vrši bez pomoći nastavnika | * izrazito kvalitetno, brzo i točno uočava geografske pojave i procese * izrazito temeljito i opširno povezuje nastavno gradivo s ostalim temama i predmetima * izuzetno samostalno izvodi zaključke pri analizi geografskih problema * s lakoćom obrazlaže i dokazuje geografske procese i pojave * pokazuje razvijeno i prošireno logičko   zaključivanje i povezivanje s životnom praksom | * izrazito brzo, točno i samostalno pokazuje i „čita“ geografske pojmove * izrazita sposobnost povezivanja i   „čitanja“ naučenog gradiva sa karte (paralelno pokazivanje na karti sa iznošenjem teorije)   * izrazito točno i brzo analizira kartografske, grafičke i slikovne priloge te samostalno donosi zaključke * izrazito uspješno koristi zemljovid pri orijentaciji u prostoru |

**Razina usvojenosti: VRLO DOBRA**

|  |  |  |
| --- | --- | --- |
| GEOGRAFSKA ZNANJA | GEOGRAFSKE VJEŠTINE | KARTOGRAFSKA PISMENOST |
| * reakcija učenika na postavljeno pitanje je sporija, no i dalje bez pomoći nastavnika * kvaliteta znanja je točna i opširna, a način iznošenja gradiva je uglavnom logičan te sa razumijevanjem * uspješno primjenjuje stečena znanja | * polagano i sporije, ali točno, uočava osnovne geografske pojave i procese * opširno povezuje nastavno gradivo s ostalim temama i predmetima * samostalno izvodi zaključke pri analizi geografskih problema * logično obrazlaže i dokazuje osnovne geografske pojave i procese * pokazuje logičko zaključivanje i povezivanje s životnom praksom | * točno i samostalno, no sporije, pokazuje i „čita“ geografske pojmove * povezuje i „čita“ naučeno gradiva sa geografske karte * Točno analizira kartografske, grafičke i slikovne priloge te samostalno donosi zaključke * uspješno koristi geografsku kartu pri orijentaciji u prostoru |

**Razina usvojenosti: DOBRA**

|  |  |  |
| --- | --- | --- |
| GEOGRAFSKA ZNANJA | GEOGRAFSKE VJEŠTINE | KARTOGRAFSKA PISMENOST |
| * reakcija učenika na postavljeno pitanje je spora i uz pomoć nastavnika (brojna potpitanja i navođenje na dogovor), no činjenice izlaže jasno i nedvosmisleno * kvaliteta znanja je prosječna, a način iznošenja gradiva je logičan tek u pojedinim dijelovima | 1. polagano i uz učiteljevu pomoć uočava geografske pojave i procese 2. prosječno povezuje nastavno gradivo s ostalim temama i predmetima 3. djelomično i nepotpuno izvodi zaključke pri analizi geografskih problema 4. uz učiteljevu pomoć obrazlaže i dokazuje osnovne geografske pojave i procese 5. prosječno i djelomično logički zaključuje i povezuje s životnom praksom | * većinu zadanih pojmova pokazuje točno * djelomično razvijena kartografska pismenost * uočava i prepoznaje pojedine geografske sadržaje na geografskoj karti i koristi se njima uz učiteljevu pomoć * prosječno analizira kartografske, grafičke i slikovne priloge * geografsku kartu koristi i „čita“ uz pomoć učitelja pri orijentaciji u prostoru |

**Razina usvojenosti: ZADOVOLJAVAJUĆA**

|  |  |  |
| --- | --- | --- |
| GEOGRAFSKA ZNANJA | GEOGRAFSKE VJEŠTINE | KARTOGRAFSKA PISMENOST |
| * reakcija učenika na postavljeno pitanje je djelomična, kvaliteta znanja je nepotpuna i površna sa greškama, a način iznošenja znanja tek zadovoljavajući uz sposobnost razgovora sa nastavnikom * na jednostavan način nabraja i opisuje činjenice * otežano povezuje stečena geografska znanja s konkretnim primjerima | * površno i djelomično i uz učiteljevu pomoć uočava geografske pojave i procese * nepotpuno i površno s pogrješkama povezuje nastavno gradivo s ostalim temama i predmetima * površno i djelomično i uz učiteljevu pomoć izvodi zaključke pri analizi geografskih problema * djelomično i uz učiteljevu pomoć obrazlaže i dokazuje osnovne geografske pojave i procese * površno logički zaključuje i povezuje s životnom praksom | * pokazuje na geografskoj samo pojedine osnovne zadane pojmove * teško uočava i prepoznaje pojedine geografske sadržaje na geografskoj karti i slabo se koristi njima * nepotpuno i s pogreškama analizira kartografske, grafičke i slikovne priloge te zahtjeva veliku pomoć učitelja * vrlo površno i djelomično „čita“ i koristi geografsku kartu pri orijentaciji u prostoru i snalazi se isključivo uz pomoć učitelja |

**Razina usvojenosti: NEZADOVOLJAVAJUĆA**

|  |  |  |
| --- | --- | --- |
| GEOGRAFSKA ZNANJA | GEOGRAFSKE VJEŠTINE | KARTOGRAFSKA PISMENOST |
| - učenik ne odgovara na postavljena pitanja i nije usvojio ključne pojmove  - učenik pokazuje nerazumijevanje geografskih nastavnih sadržaja  - učenik ne primjenjuje i ne poznaje primjere korištenja geografskih znanja u svakodnevnom životu | * nesuvislo uočava geografske pojave i procese * ne povezuje nastavno gradivo s ostalim temama i predmetima | * nesuvislo pokazuje na geografskoj karti najosnovnije zadane pojmove * nema razvijenu kartografsku pismenost * gotovo ne uočava i ne prepoznaje pojedine geografske sadržaje na geografskoj karti i ne koristi se njima * nelogično i bez razumijevanja analizira kartografske, grafičke i slikovne priloge te i uz veliku pomoć učitelja ne razumije * nesuvislo koristi i ne „čita“ geografsku kartu pri orijentaciji u prostoru |

VREDNOVANJE POSTERA, PREZENTACIJE, ISTRAŽIVAČKOGA RADA:

Odličan (5):

* Izvrsno koncipiran naslov (sadržajno i vizualno) s odgovarajuće pridodanim imenima autora.
* Vizualni materijal: odličan opći dojam, dobra povezanost dijelova i prikladna količina materijala, izvrstan izbor slika i savršena uravnoteženost između slikovnog materijala i teksta.
* Tekst: tečnost, dobar izbor riječi, uravnoteženost stručnih termina i svakodnevnog jezika, potpuni nedostatak sadržajnih ili pravopisnih pogrešaka.
* Poster odaje visoku motiviranost i stručnost.
* Izlaganje samostalno i uvjerljivo.
* Plakat, referat ili prezentaciju koristi kao sredstvo tumačenja.
* Urednost izrađenog na visokoj razini i u potpunosti usklađeno sa normama hrvatskog jezika.
* Iznimno kreativno napravljeno.

Vrlo dobar (4):

* Dobar naslov (sadržajno i vizualno) s odgovarajuće pridodanim imenima autora.
* Vizualni materijal: veoma dobar opći dojam, kvalitetno ispričana priča bez većih sadržajnih ili pravopisnih pogrešaka. Dobra uravnoteženost između slikovnog materijala i teksta.
* Poster odaje solidnu motiviranost i stručnost.
* Izlaganje samostalno no nije u potpunosti uvjerljivo.
* Gotovo ne čita sa plakata, referata ili prezentacije već istu koristi kao sredstvo tumačenja.
* Rad sadrži previše detalja koji nisu u potpunosti smisaono povezani.

Dobar (3):

* Prosječan naslov (sadržajno i vizualno) s odgovarajuće pridodanim imenima autora.
* Vizualni materijal: dobro odabran, ali pomalo nedosljedno; nedovoljna uravnoteženost slikovnog materijala i teksta. U tekstu su prisutne sadržajne ili pravopisne pogreške, a stil je ponešto nespretan.
* Poster odaje manjkavu motiviranost i stručnost.
* Nije siguran pri izlaganju.
* Često čita sa plakata, referata ili prezentacije.
* Jezično izražavanje ponekad nije u skladu sa jezičnim zakonitostima.
* U pojedinim segmentima rad je nepregledan.

Dovoljan (2):

* Zadatak ispunjen s gotovo svim potrebnim elementima, ali: naslov je neprikladan, nema imena autora;
* vizualni materijal je loše odabran ili nedostatne kvalitete; neuravnoteženost slikovnog materijala i teksta; u tekstu prisutan veći broj pogrešaka ili neadekvatan jezik.
* Poster odaje veoma slabu motiviranost i stručnost.
* Prezentacija, referat ili plakat su neuredni.
* Primjetne su brojne pravopisne pogreške.
* Učenik se i sam ne snalazi na plakatu, referatu ili prezentaciji.
* Samo čita napisani tekst.
* Loše izabrani tekstualni i slikovni materijali.

Nedovoljan (1):

* Zadatak nije ispunjen na vrijeme ili mu nedostaju ključni elementi (loš naslov, nema imena autora, potpuni nedostatak slikovnog materijala ili teksta, neadekvatnost u odnosu na temu, uočljive sadržajne ili pravopisne pogreške u tekstu.
* Poster odaje potpunu nemotiviranost i pomanjkanje stručnosti.
* Nikakva ili veoma loša prezentacija.